
Oznámenie o výsledku vyhodnotenia ponúk a o prijatí ponuky, výzva na súčinnosť 

Vážený uchádzač,

[bookmark: _Hlk132618812]Národná diaľničná spoločnosť, a. s., Dúbravská cesta 14, 841 04 Bratislava (ďalej len „verejný obstarávateľ“), ktorá je verejným obstarávateľom podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vám týmto v zmysle § 55 ods. 2 ZVO oznamuje výsledok vyhodnotenia ponúk verejnej súťaže na predmet zákazky „Obnova a rozšírenie nástroja na monitoring zraniteľnosti IP adresného priestoru a správu“ uverejnenej Oznámením o vyhlásení verejného obstarávania v Úradnom vestníku Európskej únie série S pod číslom 160/2026 dňa 20.08.2026 pod označením 577372-2026 a vo Vestníku verejného obstarávania č. 169/2026 Úradu pre verejné obstarávanie dňa 21.08.20265 pod označením 12005-MSS (ďalej len „Oznámenie“).

Vyhodnotenie ponúk: 
Verejnému obstarávateľovi boli v súlade s Oznámením a súťažnými podkladmi v lehote na predkladanie ponúk, t. j. do 25.09.2026, 15:30 hod., predložené  DVE ponuky, a to:
	[bookmark: _Hlk135299790][bookmark: _Hlk203120226]P. č.
	Obchodné meno 
Adresa sídla 
	Dátum a čas 
doručenia ponuky
	Navrhovaná cena za celý predmet zákazky v EUR bez DPH

	1.
	[bookmark: _Hlk215399066]NovalogiX s. r. o., IČO: 51845903
	25.09.2026 o 09:54 hod
	832 032,00 EUR bez DPH

	2.
	Caleum a.s.,  ČR, IČO: 28351363
	25.09.2026 o 12:18
	[bookmark: _Hlk215399028]840 040,00 EUR bez DPH



[bookmark: _Hlk155622528][bookmark: _Hlk132629778]Komisia na vyhodnotenie splnenia podmienok účasti a vyhodnotenie ponúk (ďalej len „komisia“), pristúpila po otváraní ponúk k vyhodnoteniu na základe kritéria na vyhodnotenie ponúk, následne k vyhodnoteniu požiadaviek na predmet zákazky a na záver v zmysle § 66 ods. 7 písm. b) ZVO k vyhodnoteniu splnenia podmienok účasti.

Výsledok vyhodnotenia ponúk:

Verejný obstarávateľ určil ako jediné kritérium na vyhodnotenie ponúk najnižšiu cenu v EUR bez DPH, zaokrúhlenú na dve (2) desatinné miesta. 
[bookmark: _Hlk155622538]S ohľadom na vyššie uvedené verejný obstarávateľ konštatuje, že po vyhodnotení predložených ponúk z hľadiska stanoveného kritéria na vyhodnotenie ponúk vzišlo nasledujúce poradie uchádzačov:

	P. č.
	Obchodné meno 
Adresa sídla 
	Dátum a čas 
doručenia ponuky
	Navrhovaná cena za celý predmet zákazky v EUR bez DPH

	1.
	NovalogiX s. r. o., IČO: 51845903
	25.09.2026 o 09:54 hod
	832 032,00 EUR bez DPH

	2.
	Caleum a.s.,  ČR, IČO: 28351363
	25.09.2026 o 12:18
	840 040,00 EUR bez DPH




[bookmark: _Hlk155622558]Úspešný uchádzač NovalogiX s.r.o., Plynárenská 1, 821 09 Bratislava, IČO: 51845903  (ďalej len „NovalogiX s.r.o.“) ponúkol najnižšiu cenu za celý predmet zákazky, ktorú verejný obstarávateľ určil ako Kritérium na vyhodnotenie ponúk.

Verejný obstarávateľ zároveň konštatuje, že vo verejnom obstarávaní na predmet zákazky bola vylúčená ponuka uchádzača – Caleum a.s., IČO: 28351363 v súlade s §53 ods.4 písm. a) ZVO, nakoľko uchádzač nezložil zábezpeku v zmysle súťažných podkladov a Oznámenia o vyhlásení verejného obstarávania.
[bookmark: _Hlk132630691][bookmark: _Hlk132624796]Výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa osobného postavenia a technickej alebo odbornej spôsobilosti:
[bookmark: _Hlk155622597]
Úspešný uchádzač NovalogiX s.r.o.splnil podmienky účasti stanovené verejným obstarávateľom nasledovne:

1. Podľa § 32 ZVO - osobné postavenie: 
§32 ZVO – predložil doklad o Zápise do Zoznamu hospodárskych subjektov – ev.č. 2025/08-PO-F9832, platnosť do 04.08.2028 + predložené ČV v zmysle §32 ods.7 ZVO .

Komisia dňa 02.10.2026 prostredníctvom IS Josephine požiadala uchádzača o vysvetlenie resp. doplnenie predloženého ČV v zmysle §32 ods.7 ZVO, nakoľko v predloženom ČV absentovala osoba - identifikácia osoby Ing. Viliam Mráz. Uchádzač dňa 06.10.2026 predložil svoje vysvetlenie, ktoré komisia akceptovala.

V zmysle vyššie uvedeného NovalogiX s.r.o., Plynárenská 1, 821 09 Bratislava, IČO: 51845903 splnil podmienky účasti v zmysle §32 ZVO


2.  Podľa §33 ZVO :
Uchádzač vo svojej ponuke predloží dokumenty, ktorými preukazuje svoje finančné a ekonomické postavenie.
2.1	Podľa § 33 ods. 1 písm. d) ZVO:
Pre účely splnenia tejto podmienky účasti uchádzač predloží prehľad o dosiahnutom obrate  v celkovej minimálnej súhrnnej výške je 200 000,00 EUR bez DPH (slovom: dvestotisíc eur bez DPH) za posledné 3 hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti. 
V prípade, ak uchádzač je osoba, ktorá vedie podvojné účtovníctvo, predloží z účtovnej závierky výkaz ziskov a strát a ak uchádzač je osoba, ktorá vedie jednoduché účtovníctvo, predloží z účtovnej závierky výkaz príjmov a výdavkov. 
Ak uchádzač má účtovné závierky zverejnené v Registri účtovných závierok (www.registeruz.sk), uvedie v ponuke len internetovú adresu, na ktorej sú výkazy ziskov a strát alebo výkazy o príjmoch a výdavkoch verejne prístupné. 
Verejný obstarávateľ príjme aj iné obsahom a rozsahom rovnocenné doklady vydané príslušnými inštitúciami v inom členskom štáte Európskej únie, predložené uchádzačom preukazujúce požadované skutočnosti. 
Uchádzač vo svojej ponuke predložil tzv. funkčné linky :
Zverejnené účtovné uzávierky:  k 31.12.2023 (1 435 930,- Eur)
https://www.registeruz.sk/cruz-public/domain/financialreport/show/8978141 
k 31.12.2024 (1 979 649,- Eur)
https://www.registeruz.sk/cruz-public/domain/financialreport/show/9535848 
k 31.12.2025 (3 171 395,- Eur)
https://www.registeruz.sk/cruz-public/domain/financialreport/show/10068516
V zmysle vyššie uvedeného NovalogiX s.r.o., Plynárenská 1, 821 09 Bratislava, IČO: 51845903 splnil podmienky účasti v zmysle §33 ZVO

3. Podľa § 34 ZVO - technická spôsobilosť alebo odborná spôsobilosť
Uchádzač vo svojej ponuke predloží dokumenty, ktorými preukazuje technickú alebo odbornú spôsobilosť nasledovne:
	3.1	Podľa § 34 ods. 1 písm. a) ZVO
Zoznam poskytnutých služieb za predchádzajúce 4 (slovom štyri) roky od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov; dokladom je referencia ak odberateľom bol verejný obstarávateľ alebo obstarávateľ podľa tohto zákona.

Minimálna požadovaná úroveň štandardov:
Pre účely splnenia tejto podmienky účasti uchádzač musí preukázať, že v rozhodnom období poskytol plnenie rovnakého alebo podobného charakteru ako je predmet zákazky s celkovou minimálnou hodnotou poskytnutého plnenia (kumulatívne) za rozhodné obdobie v celkovej výške 200 000,00 EUR bez DPH (slovom: dvestotisíc eur bez DPH), pričom za rovnaké alebo podobné plnenie sa považuje implementácia a poskytovanie podpory, resp. prevádzky systému na monitoring zraniteľností IP adresného priestoru a komplexnú správu riešenia s integrovaným detailným monitoringom L2 prevádzky a základnou prevádzkou sieťových služieb (DHCP/NAC),pri ktorých súbežne platí že
a) Systém bol implementovaný a podporovaný, resp. prevádzkovaný v dátovom centre a na minimálne 5 (piatich) rôznych lokalitách (pracoviskách), 
b) Systém riadi prístup pre minimálne 1500 zariadení, a 
c) Jedna z lokalít (pracovísk) má minimálne 750 zariadení s riadeným prístupom prostredníctvom daného systému. 
Uchádzač môže vyššie uvedené predmety plnenia preukázať jedným zmluvným vzťahom alebo kombináciou viacerých zmluvných vzťahov. V prípade preukazovania tejto podmienky účasti viacerými plneniami, musí byť dodržané splnenie podmienky účasti podľa bodu a) až c).

V prípade, plnenia kritérií viacerými referenciami, uchádzač musí preukázať, že aspoň jedna z daných zákaziek je s celkovou hodnotou poskytnutého plnenia v minimálnej hodnote 150 000,00 EUR bez DPH. 
Verejný obstarávateľ požaduje, aby uchádzač deklaroval každý predmet plnenia minimálne nasledovnými údajmi:
1. 	názov a sídlo odberateľa,
2. 	názov zmluvy 
3. 	kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
4. 	predmet poskytnutej služby (opis predmetu poskytnutej služby s parametrami, ktorými je možné skontrolovať splnenie bodov a)-c)),
5. 	doba poskytnutia od - do (mesiac/ rok),
6. 	finančný podiel na poskytnutí služieb v eur,
7. 	cena poskytnutej služby v eur celkom za požadované obdobie.

V prípade, ak uchádzač predkladá/uvádza zmluvný vzťah, ktorého realizácia presahuje stanovené obdobie rokov, tzn. poskytovanie preukazovaného predmetu plnenioa začalo pred skôr ako uvádza rozhodné obdobie, resp.  ešte nebolo skončené do momentu predkladania ponuky, uchádzač v zozname uvedie iba finančný objem za tú časť poskytnutého plnenia, ktoré bolo realizované v rozhodnom období.

      Uchádzač vo svojej ponuke predložil nasledovné :

Referencia v Evidencii referencií vedeným UVO-m na: 
https://www.uvo.gov.sk/udaje-o-hospodarskych-subjektoch-vedene-uradom/evidencia-referencii/detail-referencia/dokument/1355221?cHash=76bd8ed33bf208e5e94bcebaffd03713

https://www.uvo.gov.sk/udaje-o-hospodarskych-subjektoch-vedene-uradom/evidencia-referencii/detail-subjekt/164919?ext=0&ico=&l=20&limit=20&nazov=novalogix&obec=&p=1&page=1&sort=nazov&sort-dir=ASC&cHash=42fa4e915cee785e6309433be053052f
Názov zákazky: Zaobstaranie nástroja na monitoring zraniteľností IP adresného priestoru a správu 
Suma: 207 200 Eur bez DPH, Uzatvorené cez platformu EKS: 
https://portal.eks.sk/SpravaZakaziek/Zakazky/Detail/330530
Zmluva dostupná na: https://crz.gov.sk/zmluva/7046426/

Predmet poskytnutej služby: 
Dodanie, implementácia a podpora nástroja slúžiaceho na monitoring zraniteľností IP adresného priestoru a jeho komplexnú správu s integrovaným detailným monitoringom L2 prevádzky a základnou prevádzkou sieťových služieb (DHCP/DNS/NAC), príslušného hardvérového vybavenia, podpory, servisných služieb, ako aj poskytnutie rámca postimplementačných služieb pre 7 lokalít, dátové  centrum s minimálne 10 000 IP adries (zariadení) a 7 lokalít/pracovísk s minimálne 6 000 IP adries (zariadení). Minimálne jedna lokalita má viac ako 750 zariadení. 
Doba poskytnutia:  10/2022 - 10/2023

V zmysle vyššie uvedeného NovalogiX s.r.o., Plynárenská 1, 821 09 Bratislava, IČO: 51845903 splnil podmienky účasti v zmysle §34 ods.1 písm. a) ZVO


3.2 podľa § 34 ods. 1 písm. d) ZVO
Opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Minimálna požadovaná úroveň štandardov:
Uchádzač preukáže odbornú spôsobilosť predložením platného certifikátu alebo iného relevantného dokladu vydaného výrobcom riešenia ADDNET, z ktorého bude vyplývať, že je oprávnený samostatne dodávať technológie a služby riešenia ADDNET a uskutočňovať inštalácie a/alebo implementácie riešenia ADDNET na území Slovenskej republiky. Za relevantný doklad sa považuje najmä certifikát partnerského programu resp. potvrdenie výrobcu úrovne minimálne Silver (t. j. nie základnej úrovne), prípadne iný dokument, ktorým uchádzač preukáže splnenie uvedenej požiadavky. Verejný obstarávateľ pripúšťa aj predloženie ekvivalentného dokladu, ktorý preukazuje rovnakú úroveň oprávnenia a odbornej spôsobilosti.
Uchádzač vo svojej ponuke predložil - Certifikát Novicom SILVER Partner zo dňa 01.09.2026, platný do 01.09.2028, podpísaný CEO Novicom, s.r.o., Jindřichom Šavelom.

V zmysle vyššie uvedeného NovalogiX s.r.o., Plynárenská 1, 821 09 Bratislava, IČO: 51845903 splnil podmienky účasti v zmysle §34 ods.1 písm. d) ZVO

3.3	Podľa § 34 ods. 1 písm. g) ZVO
Ak ide o služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň štandardov:
Pre účely splnenia tejto podmienky účasti uchádzač predloží údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (kľúčoví experti). 
Uchádzač predloží zoznam osôb osobitne zodpovedných za poskytnutie služby – kľúčových expertov. 
Požiadavky na kľúčového experta sú stanovené v minimálne požadovanej úrovni štandardov nasledovne: 
Uchádzač za každého kľúčového experta predloží min. tieto informácie a dôkazy:  
(i.) profesijný životopis resp. ekvivalentným dokladom
(ii.) fotokópie dokladov o odbornosti (platný certifikát/doklad potvrdzujúci spôsobilosť). 
Profesijný životopis musí obsahovať minimálne nižšie uvedenú štruktúru údajov: 
Uchádzač predloží doklady, dokumenty alebo údaje (napr. vlastnoručne podpísaný profesijný životopis, doklad o najvyššom dosiahnutom vzdelaní, certifikát alebo osvedčenie) a zoznam praktických skúseností osôb, ktoré budú zodpovedné za plnenie zmluvy na poskytnutie služieb. Každá uchádzačom predložená praktická skúsenosť, ktorou uchádzač preukazuje príslušnú odbornú prax experta obsahuje základné identifikačné informácie, a to najmä meno a priezvisko príslušného experta, názov a sídlo odberateľa, resp. zamestnávateľa, čas plnenia zmluvy/projektu, t. j. od do (mesiac, rok), stručný opis predmetu zmluvy/projektu, resp. rozsah činností, ktoré príslušný expert zabezpečuje/zabezpečoval, pozíciu, ktorú v rámci príslušnej zmluvy/projektu expert zastáva/zastával, meno, priezvisko, funkciu, tel. číslo a e-mailovú adresu pracovníka odberateľa/zamestnávateľa, u ktorého si možno tieto údaje overiť.
Uchádzač musí preukázať splnenie minimálnej úrovni experta nasledovne:  
Expert musí verbálne a písomne komunikovať v slovenskom alebo českom jazyku, resp. uchádzač musí zabezpečiť prekladateľa. 

Minimálne požiadavky kľúčovej osoby pre oblasť prevádzky riešenia. 
Expert - Špecialista pre správu a riadenie IP adresného priestoru
1. Minimálne 5 rokov odborných skúseností v oblasti správy a riadenia IP adresného priestoru.  
2. Platný certifikát ADDNET – administrace a implementace, alebo ekvivalentný certifikát, ktorým uchádzač preukáže porovnateľnú úroveň odborných znalostí a oprávnení. 
Túto podmienku účasti záujemca preukáže profesijným životopisom, resp. ekvivalentným dokladom a fotokópiou dokladu o získanej odbornosti (pre časť certifikátu).
Uchádzačom predkladané doklady musia byť v rovnakej alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, či preukazovanie sa týka osoby uchádzača alebo inej osoby.

Ak uchádzač preukazuje technickú spôsobilosť alebo odbornú spôsobilosť v zmysle § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a zároveň musí spĺňať všetky ostatné požiadavky uvedené v ustanovení § 34 ods. 3 ZVO. 
Verejný obstarávateľ požaduje, aby uchádzač a iná osoba, ktorej kapacity majú byť použité na preukázanie technickej a odbornej spôsobilosti, zodpovedali za plnenie zmluvy spoločne.
     
     Uchádzač predložil vo svojej ponuke :
Daniel Deák - Odborné skúsenosti (vlastnoručne podpísaný životopis)
1.7.2022 – Súčasnosť | NovalogiX s.r.o. - IT Network a Security Administrátor - Architektúra a implementácia bezpečnostných technológií ich riadenie, správa a podpora - Architektúra a implementácia bezpečnostných technológií ich riadenie, správa a podpora
Vybrané Projekty: 07/2022 – súčasnosť | Riadenie a správa interného IP adresného priestoru spoločnosti NovalogiX (Fortinet, ADDNET, Office 365) 01/2023 – súčasnosť | Implementácia a podpora Kaspersky EDR Optimum - Nemocnicu s poliklinikou Lipovský Mikuláš pre 250 používateľov 8/2022 – súčasnosť | Architektúra, implementácia, riadenie a správa IP adresného priestoru (ADDNET) - Predajná sieť Mercedes Benz na 10 predajných lokalitách v rámci Slovenska 12/2025-07/2026 | Podpora Kaspersky Industrial CyberSecurity - Bratislavská Vodárenská spoločnosť 07/2025-07/2026 | Implementácia a podpora Kaspersky XDR Expert - Národnú diaľničnú spoločnosť pre 1500 užívateľov 10/2022-07/2024 | Architektúra, implementácia, riadenie a správa IP adresného priestoru (ADDNET) - Národná diaľničná spoločnosť

2017 – 2022 | Motor-Car Group, Bratislava - IT and security Manager
Náplň práce:
Konfigurácia, správa a riadenie firemného IP adresného priestoru infraštruktúry založenej na platforme Fortinet (FortiGate, FortiSwitche, FortiMail, FortiWLManager, FortiWLController, FortiAP, ADDNET) - Konfigurácia, správa a riadenie firemného IP adresného priestoru infraštruktúry založenej na platforme Cisco (prepínače Cisco Catalyst) - Konfigurácia, správa a riadenie WiFi infraštruktúry a jej IP adresného priestoru - Vymedzenie rozsahu IP adresného priestoru (adries siete a podsiete, segmentácia VLAN) - Pripojenie nových VPN lokalít do IP adresného priestoru (návrh siete a riešenie problémov s poskytovateľmi internetových služieb) - VoIP infraštruktúra IP adresného priestoru (VoIP ústredňa, IP telefóny, DECT server, základňové stanice DECT IP, DECT telefóny)
Platný certifikát ADDNET – administrace a implementace, vystavený dňa 01.06.2026 CEO Novicom, s.r.o., Jindřichom Šavelom, platný do 01.06.2028.
V zmysle vyššie uvedeného NovalogiX s.r.o., Plynárenská 1, 821 09 Bratislava, IČO: 51845903 splnil podmienky účasti v zmysle §34 ods.1 písm. g) ZVO

Z vyššie uvedeného vyplýva, že uchádzač SPLNIL podmienky účasti v zmysle §34 ZVO v plnom rozsahu.

Komisia vyhodnotila, že na základe vyššie uvedeného uchádzač NovalogiX s.r.o., Plynárenská 1, 821 09 Bratislava, IČO: 51845903  splnil všetky podmienky účasti stanovené verejným obstarávateľom. 

